યુપીમાં મુખ્યમંત્રી યોગી આદિત્યનાથની અધ્યક્ષતામાં મંગળવારે થયેલી કેબિનેટની બેઠકમાં અલ્હાબાદનું નામ બદલીને ફરીથી પ્રયાગરાજ કરી નાંખ્યુ છે. 444 વર્ષ પછી અલ્હાબાદનું નામ બદલીને ફરીથી પ્રયાગરાજ કરવામાં આવ્યું છે. પુરાણોમાં તેનિું નામ પ્રયાગરાજ જ હતું. અકબરના શાસનકાળમાં તેને અલ્હાબાદ કરાયું હતું.પૌરાણિક અને ધાર્મિક મહત્વને જોતા વર્ષોથી અલ્હાબાદનું નામ પ્રયાગરાજ કરવાની માંગ ઉઠી હતી. જો કે કોઈ તે વાતને ગંભીરતાથી લેતું ન હતું. જ્યારે માર્ચ 2017માં યુપીમાં યોગી સરકાર બની તો તેઓએ વાયદો કર્યો હતો અલ્હાબાદનું નામ પ્રયાગરાજ કરી નાંખવામાં આવશે. જે બાદ અનેક સંતોએ તેમને આ વાયદો યાદ કરાવ્યો. અલ્હાબાદમાં મુખ્યમંત્રીએ આ જાહેરાતના અમલની તૈયારીઓ શરૂ કરી દીધી છે.